**Πηγές στην ενότητα 3. ¨Η Σπάρτη¨**

**ΤΙ ΑΠAΝΤΗΣΕ Η ΓΟΡΓΩ**

Αλλά και τα σώματα των γυναικών έπρεπε να καταπονηθούν με το τρέξιμο, την πάλη, τη ρίψη δίσκων και ακοντίων, έτσι που να γεννιούνται παιδιά από γερά σώματα... Λένε μάλιστα ότι η Γοργώ, η γυναίκα του Λεωνίδα, όταν κάποια ξένη της είπε: «Μονάχα στη Σπάρτη εσείς οι γυναίκες εξουσιάζετε τους άνδρες», εκείνη της απάντησε: «Γιατί εμείς γεννάμε άνδρες».

Πλούταρχος, Λυκούργος 14

Σύμφωνα με το παραπάνω κείμενο, να απαντήσετε στα ακόλουθα ερωτήματα:

1.Σε ποιες αθλητικές δραστηριότητες ασκούνταν και τα κορίτσια στη Σπάρτη;

…………………………………………………………………………………………..…………………………………………………………………………………………..

2. Ποιος ήταν ο στόχος αυτής της αγωγής των κοριτσιών της Σπάρτης;

……………………………………………………………………………………………………………………………………………………………………………………

**Η ΖΩΗ ΣΤΗ ΣΠΑΡΤΗ**

Η Σπάρτη λοιπόν ήταν ένα στρατόπεδο, όπου ύψιστο αντικειμενικό σκοπό της ζωής του είχε ο καθένας, να είναι σε κάθε στιγμή έτοιμος να πολεμήσει με τη μεγαλύτερη αποτελεσματικότητα για την πόλη του. Ο σκοπός κάθε νόμου, ο έσχατος λόγος όλου του συστήματος κοινωνικής διατάξεως ήταν να διαμορφώσει καλούς στρατιώτες. Η χλιδή στην ιδιωτική ζωή απαγορευόταν αυστηρά· η σπαρτιατική λιτότητα έγινε παροιμιώδης. Ο επιμέρους άνθρωπος, απορροφημένος ολότελα μέσα στο κράτος, δεν είχε καθόλου δική του ατομική ζωή· δεν είχε να λύσει προβλήματα της δικής του ανθρώπινης υπάρξεως. Η Σπάρτη δεν ήταν τόπος για διανοουμένους ή φίλους της θεωρίας· το χρέος όλο του ανθρώπου και το υπέρτατο ιδεώδες της ζωής του Σπαρτιάτη περιέχονταν μέσα στους νόμους της πόλης του.

J.B. Bury-Russell Meiggs, Ιστορία της Αρχαίας Ελλάδος, Εκδ. Καρδαμίτσα, Αθήνα 1978, σ. 149

1.Ποιος ήταν ο απώτατος σκοπός της αγωγής και γενικά του τρόπου ζωής στη Σπάρτη;

……………………………………………………………………………………….……………………………………………………………………………………………..

2. Ποια χαρακτηριστικά της σπαρτιατικής ζωής συναντούμε στο παραπάνω κείμενο;

…………………………………………………………………………………………………………………………………………………………………………………………………………………………………………………………………………………………………………………………………………………………………………